

**Republika e Kosovës**

**Republika Kosova-Republic of Kosovo**

*Qeveria - Vlada – Government*

**Zyra e Kryeministrit- Kancelarija Premijera-Office Of The Prime Minister**

Në mbështetje të nenit 3 paragrafi 3 të Ligjit nr.05/L-092 për ndryshimin dhe plotsimin e Ligjit nr.04/L-042 për Prokurimin Publik të Republikës së Kosovës i Plotsuar dhe Ndryshuar me Ligjin nr.04/L-237 dhe me Ligjin nr.05/L-068,

Zyra e Kryeministrit shpall:

**KONKURS**

Për përzgjedhjen e kryetarit dhe dy (2) anëtarve të Organit Shqyrtues të Prokurimit Publik (OSHP). Qeveria e Republikës së Kosovës, sipas nenit 3 paragrafi 3 i Ligjit nr.05/L-092 për ndryshimin dhe plotsimin e Ligjit nr.04/L-042 për Prokurimin Publik i propozon Kuvendit së paku dy(2) kandidate për secilën pozitë të lirë për Anëtar të OSHP-së.

Kualifikimet e nevojshme për të qenë kandidat për Anëtar të OSHP-së janë si në vijim:

**1. të jetë shtetas i Kosovës;**

**2. të mos jetë i dënuar për ndonjë vepër penale ose të mos jetë i akuzuar për ndonjëvepër penale;**

**3. të ketë të përfunduar provimin e jurisprudencës;**

**4. të ketë së paku tre (3) vjet përvojë profesionale në njërën nga këto fusha: drejtësi,administratë publike, financa publike ose prokurim;**

**5. të ketë aftësi për të kryer detyrat në mënyrë të paanshme, të ndërgjegjshme, mevendosmëri dhe përgjegjshmëri**.

**INFORMATË E PËRGJITHSHME PËR KANDIDATËT LIDHUR ME PROCEDURAT E KONKURIMIT**

Kandidatët për Anëtar të Organit Shqyrtues të Prokurimit Publik (OSHP), duhet të dorëzojnë këto dokumente.

CV-në e cila ofron shembuj të arritjeve në punë;

Letër motivimin;

Dokumentacionet e parapara në kushtet e punësimit (dëshmitë e kualifikimit profesional, përvojës së punës);

 Certifikatën (dëshminë) që dëshmon se nuk është nën hetime jo më të

 vjetër se 6 muaj.

Shtetas i Republikës së Kosovës (kopje të pasaportës ose të letërnjoftimit).

Dokumentacioni duhet të jetë në pliko (zarf) të mbyllur ku shkruhet emri dhe mbiemri si dhe emri i pozitës në të cilën konkurron kandidati dhe të dorëzohen në Zyrën e Sekretariatit Koordinues të Qeverisë në Zyrën e Kryeministrit, Ndërtesa e Qeverisë, kati i I-rë, zyra nr. 101.

Dokumentacioni i dorëzuar nuk kthehet, origjinalet mund të kërkohen nga komisioni përzgjedhës.

Për informata shtesë mund të njoftoheni përmes telefonit 038/ 200 14 400.

Afati i konkursit është i hapur 15 ditë nga data e publikimit në shtypin ditor (nga data 12.01.2021 deri 26.01.2021).

**Ky proces rekrutimi do të monitorohet nga përfaqëësues të Projektit Britanik për Emërime në Pozita të Larta Drejtuese. Kandidatët njoftohen që emrat, rezultatet dhe kualifikimi i kandidatëve me rangimin më të lartë në këtë garë si të emërueshëm , do të publikohen në uebfaqen e projektit dhe që me të aplikuar për këtë pozitë do të konsiderohet se është dhënë pëlqimi për publikim.**

**Do të konsiderohet se gjithashtu është dhënë pëlqimi për Projektin e Ambasadës Britanike për përkrahje të Rekrutimeve te Pavarura për të hyrë nga distanca dhe për të ruajtur përkohësisht dhe sigurt informatat për aplikimin dhe punën e vlerësimit të kandidatëve. Informatat e tilla do të fshihen përgjithmonë pasi të ketë përfunduar vlerësimi.**